Kelmės miesto I tvenkinys

Kelmės miesto I tvenkinys – tvenkinys Lietuvoje, Kelmės rajone, Kelmės miestehttp://ezerai.vilnius21.lt/kelmesmi-v7793.html. Sudarytas užtvenkus Kražantės upę (Dubysos intakas) 24,2 km nuo jos žiočių. Tvenkinio ilgis iš pietų į šiaurę – 0,55 km, plotis – iki 0,19 km. Yra 0,29 ha sala. Altitudė 113 m. Krantai žemi. Skersai tvenkinį kerta kelias  su Kelmės tiltu. Rytinėje pakrantėje įkurtas miesto Draugystės parkas, į kurį veda Kražantės užtvankos tiltas. Į pietus plyti pievos.

Tvenkinys įrengtas XX a. pradžioje, kai buvo pastatytas Kelmės vandens malūnas. 2013 m. malūno patalpose įrengta 55 kW galios mažoji hidroelektrinė, o 2014 m. įrengtas žuvitakis. Tvenkinio šiaurinėje dalyje yra įrengtas fontanas.

 Šaltiniai 

Kategorija:Kelmės rajono tvenkiniai
Kategorija:Kelmė